**JANE EYRE U ART KINU KRITERION**

**Sarajevo, 28. august 2012. godine** – Nakon projekcija filma "Stop making sense" u art kinu Kriterion u četvrtak je premijera filma "Jane Eyre” snimljenog po čuvenom klasiku Charlotte Bronte. Film „Jane Eyre” sa projekcijama počinje 30. augusta u terminu od 20:20 sati.

Glavnu ulogu u filmu tumače mlada glumica Mia Wasikowska, poznata iz Burtonovog filma "Alisa u zemlji čuda" i Michael Fassbinder, nominiran za Zlatni globus u filmu "Sramota".

Nakon teškog djetinjstva Jane Eyre ulazi u svijet odraslih tako što postane guvernanta. Sretna je na novom poslu u Thornfield Hallu, a tamo susretne mračnog i hladnog gazdu imanja, gospodina Rochestera. Jane i njezin poslodavac se sprijatelje, a ona se ubrzo počinje u njega zaljubljivati. Čini se da je konačno našla sreću, no da li će mračna tajna gospodina Rochestera sve uništiti?

Filmski kritičari dijele mišljenje oko jednog, a to je da je "Jane Eyre" impresivno režirana, prekrasno snimljena i iznimno napisana priča.

Film „Jane Eyre” će biti na repertoaru art kina Kriterion od 30. augusta do 05. septembra u terminu od 20:20 sati.

Cijena ulaznice iznosi 5 KM, dok studenti ulaznicu mogu kupiti po cijeni od 4 KM.

U 18 sati je na repertoaru film "Stop making sense”, a prikazivat će se također od 30. augusta do 05. septembra.

Dokumentarni film „Stop making sense” je ostvario zavidan uspjeh, a u poznatoj sceni sa samog početka, David Byrne izlazi sa gitarom i kasetofonom, kasetofon spušta na zemlju i sa njega pušta unaprijed snimljen ritam, te stojeći pored, izvodi solo verziju “Psycho Killer-a”.

Američki magazin „Times” napravio je izbor najboljih koncertnih filmova ikada, a na vrhu su se našli Talking Heads u ostvarenju „Stop Making Sense” u režiji Jonathan Demme-a.

**Za više informacije molim Vas da me kontaktirate.**

Dalila Zeljković

061 325 911